bse
నామమాత్ర నష్టాలు
ముంబై, మే 4: మార్కెట్లు వరుసగా రెండో రోజు కన్సాలిడేట్‌ అయ్యాయి. రోజుమొత్తం స్వల్ప హెచ్చుతగ్గుల మధ్య కదిలిన ప్రధాన ఇండెక్సులు చివరికి నామమాత్ర నష్టాలతో ముగిశాయి. ట్రేడింగ్‌ ముగిసేసరికి సెన్సెక్స్‌ 26పాయింట్లు క్షీణించి 29,895 వద్ద నిలిచింది. నిఫ్టీ రెండు పాయింట్లు తగ్టి 9,312 వద్ద ముగిసింది. అయితే ఇంట్రాడేలో సెన్సెక్స్‌ 30,020 వద్ద గరిష్టాన్ని, 29,846 వద్ద కనిష్టాన్నీ తాకింది. నిఫ్టీ సైతం 9,346-9,298 పాయింట్ల మధ్య ఒడిదుడుకులు ఎదుర్కొంది. కన్సాలిడేషన్‌ బాటలోసాగిన మార్కెట్లలో రియాల్టీ, ఐటీ కౌంటర్లకు డిమాండ్‌ కనిపించింది. దీంతో ఎన్‌ఎస్‌ఇలో ఈ రెండు ఇండెక్సులు 1.3 శాతం స్థాయిలో ఎగశాయి. అయితే ఫార్మా, ఎఫ్‌ఎంసీజీ, ప్రయివేటు బ్యాంకు రంగాలు 0.35 శాతం స్థాయి లో బలహీనపడ్డాయి. నిఫ్టీ దిగ్గజాలలో ఇన్‌ఫ్రాటెల్‌, పవర్‌గ్రిడ్‌, ఆల్ట్రాటెక్‌, టిసిఎస్‌, కోల్‌ఇండియా, హెచ్‌సిఎల్‌ టెక్‌, ఇన్ఫోసిస్‌, బజాజ్‌ఆటో, ఎసిసి 2.51శాతం మధ్య పుంజుకున్నాయి. మరోవైపు లూపిన్‌ దాదాపు 3శాతం పతనంకాగా, అరబిందో, టాటా పవర్‌, హిండాల్కో, హెచ్‌డిఎఫ్‌సి, టాటా మోటార్స్‌, గెయిల్‌, అదానీఫోర్ట్స్‌ 2-1శాతం మధ్య నీరసించాయి. ఇటీవల దేశీయ స్టాక్స్‌లో అమ్మకా లకే కట్టుబడుతున్న విదేశీ పోర్ట్‌పోలియో ఇన్వెస్టర్లు మంగళవారం నగదువిభాగంలో దాదాపు రూ.612 కోట్ల పెట్టుబడులను వెనక్కి తీసుకున్నారు. గత 11ట్రేడింగ్‌ సెషన్లలో ఎఫ్‌పిఐలు మొత్తంగా నగదు విభాగంలో దాదాపు రూ.5,000 కోట్ల విలువైన స్టాక్స్‌ విక్రయించగా, శుక్రవారం సైతం రూ.1150 కోట్ల పెట్టుబడులను వెనక్కి తీసుకున్న విషయవం విదితమే అయితే మరోవైపు పెట్టుబడులను కుమ్మరి స్తున్న దేశీయ ఫండ్స్‌ మంగళవారం రూ. 541 కోట్లను ఇన్వెస్ట్‌ చేశాయి. గత 8 రోజుల్లో దాదాపు రూ.5,700 కోట్లను ఇన్వెస్ట్‌ చేసిన ఫండ్స్‌ శుక్ర వారం రూ.1684 కోట్ల విలువైన స్టాక్స్‌ కొనుగోలు చేశాయి. మిడ్‌క్యాప్స్‌లో కమిన్స్‌, ఇండియన్‌ బ్యాంకు, యూనియన్‌ బ్యాంకు, సెయిల్‌, ఇమా మీ, ఐడిబిఐ, జిల్లెట్‌, బ్యాంక్‌ ఆఫ్‌ ఇండియా, కన్సా§్‌ు నెరొలాక్‌ తదితరాలు 5.5-2 శాతం మధ్య బలపడ్డాయి. స్మాల్‌ క్యాప్స్‌లో టైమ్‌ టెక్నో, యారోగ్రీన్‌ 17శాతం చొప్పున దూస ుకెళ్లగా, బిల్డ్‌, ఇంటలెక్ట్‌, సారేగామా, స్యూబెక్స్‌ భూషణ్‌స్టీల్‌, అశోకా, గోద్రెజ్‌ ప్రాపర్టీస్‌, పిటిసి తదితరాలు 12-7శాతం మధ్య జంప్‌ చేశాయి. మిడ్‌క్యాప్స్‌లో బయోకాన్‌, అదానీ పవర్‌, సన్‌టివి, హెచ్‌పిసిఎల్‌, టొరంట్‌ఫార్మా, బేయర్‌ క్రాప్‌, బెర్జర్‌ పెయింట్స్‌, క్రాంప్టన్‌, కంకార్‌, బిఇఎల్‌ తదితరాలు 5-2శాతం మధ్య పతన మయ్యాయి. స్మాల్‌క్యాప్స్‌లో శిల్పి, ఎస్‌హెచ్‌కె, ఆర్కోటెక్‌, జిందాల్‌ స్టెయిన్‌లెస్‌, ఐటిఐ, ఉత్తమ్‌ స్టీల్‌, జ్యోతీలేబ్‌, గ్రాన్యూల్స్‌, ఆమ్టెక్‌ ఆటో, ఇప్కా లేబ్‌, టొరంట్‌ పవర్‌, గేట్‌వే, జుబిలెంట్‌, ఉజాస్‌ తదితరాలు 10-4శాతం మధ్య దిగజారాయి.